Lav et referat af nedenstående tekst:

Tekst:
Er man kunde hos Frederikshavn Forsyning, så koster det som et engangsbeløb 975 kroner at benytte sig af muligheden for at udskyde betalingen af sin energiregning, der overstiger det beløb, man betalte sidste år. Dertil kommer en rente på to procent på lånet. - Det koster det, fordi ordningen ikke skal koste hverken os som forsyningsselskab eller øvrige kunder penge. Det er en ordning, der skal finansieres af dem, der ønsker at benytte sig af ordningen, siger Rasmus Hougaard, der er forsyningschef hos Frederikshavn Forsyning. Ordningen er en del af en politisk aftale, så man denne vinter har mulighed for at udskyde betalingen af en del af sin regning for el, varme eller gas. Det er en såkaldt indefrysningsordning. Færre end 100 har søgt Hos Frederikshavn Forsyning er der foreløbig færre end 100 kunder, der har valgt at benytte sig af muligheden for at udskyde betalingen med et lån. - Det er væsentligt færre end forventet. Vi havde faktisk regnet med, at op til 30 procent af vores kunder ville kunne finde på at henvende sig med henblik på at få udskudt betalingen, men sådan er det slet ikke, siger forsyningschef hos Frederikshavn Forsyning, Rasmus Hougaard. Forbrugerrådet Tænk anbefaler, at man kun bruger indefrysningsordningen, hvis man ikke har mulighed for at betale sine energiregninger med det samme. Har man pengene stående, er det bedre at betale regningen nu – så undgår man at stifte gæld, og man skal ikke betale renter og gebyrer.

Referat:
Det kan denne vinter være dyrt både at holde varmen og have lys i lamperne på grund af de stigende priser hos en lang række forsyningsselskaber, men det er også dyrt at udskyde regningerne.